Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Koorka: Hol no ɗaɓɓitirten jemma Layla?
Musiɓɓe tedduɓe,
Hiɗon gelii ko fillaa e Nulaaɗo men on Muhammadu (Yo O his), wonde si sappo sakkitore ɗen ka suumayee naatii no, ɓe haɓɓayno duhol ngol, ɓe ɓeyda tiɗnaare e softeende, ɓe finndina ɓeynguure maɓɓe nden fii ɗaɓɓitugol oo jemma gooto wi’eteeɗo « Laylatul Qardi« , jemma ɓurɗo mawnude e jemmaaji ɗin fow ka Alla…
Mo rewii Alla e on jemma gooto; o jaɓanaa ngal dewal makko, haray himo wa’i wa rewuɗo Alla e nder lebbi wuluure (1000). Ɗuum hawray duuɓi cappanɗe jeetati e tati (83). Alla ko mawɗo! Kaawes e yurmeende Makko mawnde! Dewal e jamma gooto, hino ɓuri ɗii lebbi ɗoo fow, dokkal ko haa wa ɗoo. Mo anndii ndee moƴƴere, oo tereeti laawotaako mo.
Kono jiɓi-liɓi on ka woni ɗon, Nulaaɗo men jom kisiyee on yejjituno oo jemma ko e ñalaande honnde hawrata! Ko ɓe maanditinoo woo, ko wonde hinde soomii e nder balɗe sappo sakkitore ɗen. Jooma gannde en luutondiri fii happugol nden ñalaande, woɓɓe wi’a ko ñanlde noogas e jowi (25), woɓɓe wi’i ko ñanlde noogas e jeeɗiɗi (27), wano non wano non.
Fii yaltugol e kumpa, heɓa ko wondi e ƴi’al, tawa jillaa e sikke, Misiide Network hino weeɓitano on ɗoo seeɗa e Hadiiseeje jolɗe fii oo jemma layla. Hadiise bee e filliiɗo ɗum, e ñaawoore mun. En moɓtayɗe wallitoren fii hebilanagol oo jemma mawnuɗo.
Eggaama e Yumma Aa’isha (Yo Allah wele ɓe), Nulaaɗo Alla on mo jam e kisiyee woni e mun on maaki: « Ɗaɓɓitee jemma layla on e nder fuujuɗe ɗen ka sappo sakkitore lewru koorka ».
(Fillike mo: Buxaarii).
Fuujuɗe ɗen ko : 21, 23, 25, 27
D’après Aicha (qu’Allah l’agrée), le Prophète (que la prière d’Allah et son salut soient sur lui) a dit: « Cherchez la nuit du destin dans les nuits impaires des dix derniers jours de Ramadan ».
(Rapporté par Boukhari).
Eggaama e Abdallah Ibn Umar (Yo Alla wele mo), Nulaaɗo Alla on mo jam e kisiyee woni e mun on maaki: « Ɗaɓɓitee jemma layla on ka jeeɗiɗi sakkitore ».
(Fillike mo Muslim).
D’après Abdallah Ibn Omar (qu’Allah les agrée), le Prophète (que la prière d’Allah et son salut soient sur lui) a dit: «Cherchez la nuit du destin dans les septs dernières nuits».
(Rapporté par Mouslim).
Eggaama e Abdallah Ibn Unays (Yo Alla wele mo), nulaaɗo Alla on mo jam e kisiyee woni e mun on maaki: « Ɗaɓɓitee jemme layla on ka noogay e tatiire (23) ».
(Fillike mo Tabaraaniiyu).
D’après Abdallah Ibn Ounays (qu’Allah l’agrée), le Prophète (que la prière d’Allah et son salut soient sur lui) a dit: « Cherchez la nuit du destin la 23e nuit ».
(Rapporté par Tabarani).
Eggaama e Abdallah Ibn Umar (Yo Alla wele mo), Nulaaɗo Alla (jom kisiyee on maaki: « Ɗaɓɓitee jemma layla on, kala on ɗaɓɓitoowo mo, yo o ɗaɓɓitir mo ka noogay e jeeɗiɗiire (27) ».
(Fillike mo Ahmad).
D’après Abdallah Ibn Omar (qu’Allah les agrée), le Prophète (que la prière d’Allah et son salut soient sur lui) a dit: « Cherchez la nuit du destin et celui qui la cherche, qu’il la cherche la 27e nuit ».
(Rapporté par Ahmed).
Timmoode:
En tinii e ɗee hadiiseeje yawtuɗe ɗoo, wonde fii jemma layla on wanaa ko tabitiri jemma gooto tan, ko e jemmaaji sertuɗi. Tippude e ɗum, imaam Al Buxaarii jaŋtii wonde hino newoo moftude denndaangal ɗee hadiiseejo ɗoo, wonde jemma layla on ko e fuujuɗe ɗen ɗaɓɓitetee, ɗum non hino wayla hitaande kala.
L’imam Ibn Hajar Al Asqalani a cité dans son ouvrage Fath Al Bari Bi Charh Sahih Al Boukhari que les savants ont divergé en 46 avis sur la nuit du destin et il a mentionné que l’avis le plus juste par lequel il est possible de rassembler entre les textes est qu’elle a lieu durant les nuits impaires des dix dernières nuits du mois de Ramadan et qu’elle change d’une année à l’autre.
Kuɗol: Tafsir BALDE
Mo Misiide Network
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fra_Latn fra_Latn fuv_Latn tgl_Latn fra_Latn fra_Latn fuv_Latn war_Latn fra_Latn fra_Latn fuv_Latn yor_Latn fra_Latn fra_Latn fuv_Latn fuv_Latn fra_Latn fuv_Latn sot_Latn